Diari Oficial de la Generalitat Valenciana


Sumari del DOGV 3512, del 08-06-1999 (1999/4987)

RESOLUCIÓ de 25 de maig de 1999, del Rectorat de la Universitat de València, per la qual es convoquen proves selectives d'accés al grup D, torn lliure, sector d'administració general d'aquesta universitat.
-------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3512

Data del DOGV
:   08-06-1999

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1999/4987


Data del document
:   25-05-1999

Organisme emissor
:   Universitat de València

Tipus de document
:   Resolució

Descriptors 

:   * concurs administratiu
    * universitat
    * professió administrativa

RESOLUCIÓ de 25 de maig de 1999, del Rectorat de la Universitat de València, per la qual es convoquen proves selectives d'accés al grup D, torn lliure, sector d'administració general d'aquesta universitat. [1999/M4987]
  
Aquest Rectorat, fent ús de les competències que li atribueix l'article18, relacionat amb el 3.2, de la Llei de Reforma Universitària, i d'acord amb el que estableix l'article 199 dels Estatuts de la Universitat de València, acorda convocar proves selectives per a l'ingrés al grup D, sector d'administració general de la Universitat de València, torn lliure, de conformitat amb les següents
  
Bases
  
Primera. Normes generals
  
1.1 Aquesta convocatòria té per objecte la selecció de personal per cobrir 28 vacants del grup D, sector d'administració general, pel torn lliure, mitjançant el sistema de concurs oposició. S'acumularan a aquesta convocatòria, les vacants no cobertes en les proves selectives de promoció interna al grup D, d'administració general, convocades per Resolució de 23 d'abril de 1999.
  
1.2 El nombre total de vacants convocades es de 28. D'aquest nombre de vacants un total de 3 s'integraran a la quota de discapacitats. Les places que no s'ocupen a la quota de discapacitats s'acumularà al torn general.
  
1.3 D'acord amb el que estableix l'article 49 de la Llei de Reforma Universitària, la realització d'aquestes proves selectives s'ha d'ajustar al que disposa la legislació vigent per a la funció pública de la Generalitat Valenciana i la normativa especifica universitària recollida als Estatuts de la universitat, i per les normes que estableix aquesta convocatòria.
  
1.4 El procés selectiu constituït pel concurs oposició, l'integraran les proves, valoracions, puntuacions i matèries que figuren en els annexos I i II d'aquesta convocatòria.
  
1.5 L'adjudicació de les places als aspirants que superen aquest procés selectiu s'efectuarà d'acord amb la puntuació obtinguda per aquestos en el concurs oposició, i al seu torn o quota corresponent.
  
Segona. Requisits dels aspirants
  
2.1 Per ser admès a aquestes proves, els aspirants han de complir els requisits següents:
  
a) Tenir la nacionalitat espanyola o, d'acord amb el que estableix la Llei 17/1993, de 23 de desembre (BOE de 24 de desembre de 1993), sobre accés a determinats sectors de la funció pública dels nacionals dels altres estats membres de la Unió Europea, tenir la nacionalitat d'un país membre o ser ciutadà de qualsevol dels estats als quals, en virtut de tractats internacionals establits per la Unió Europea i ratificats per Espanya, siga aplicable la lliure circulació de treballadors, en els termes en què aquesta és definida al tractat constitutiu de la Unió Europea.
  
b) Haver fet 18 anys.
  
c) Posseir el títol de Formació Professional de primer grau, Graduat Escolar o equivalent, o estar en condicions d'obtenir-lo abans que acabe el termini de presentació de sol·licituds.
  
d) Posseir la capacitat física i psíquica necessàries per acomplir les funcions de les vacants ofertes.
  
e) No estar inhabilitat penalment per a l'exercici de funcions públiques.
  
f) No haver estat separat, mitjançant expedient disciplinari, de cap administració o ocupació públiques.
  
Per participar en la quota de discapacitats es requerirà, a més:
  
a) Posseir un grau de discapacitació igual o superior al 33%
  
b) Manifestar-ho expressament en la sol·licitud.
  
2.2 Les condicions a què es refereix l'apartat anterior per ser admès a les proves s'han de complir en el moment de finalització del termini de presentació d'instàncies i se n'ha de gaudir durant tot el procés selectiu fins al moment de la presa de possessió.
  
Tercera. Sol·licituds
  
3.1 Qui desitge prendre part en aquestes proves selectives ho haurà de fer constar en la instància que li facilitarà gratuïtament el Servei de Recursos Humans (PAS) d'aquesta universitat, al carrer de l'Antiga Senda de Senent, número 11, primer pis, València.
  
3.2 Les sol·licituds es dirigiran al rector de la Universitat de València. El termini de presentació serà de 20 dies hàbils, comptats a partir de l'endemà de la publicació d'aquesta convocatòria en el Diari Oficial de la Generalitat Valenciana (DOGV). Es presentaran a les oficines del Banc Mapfre que s'indiquen en l'annex III d'aquesta convocatòria. Així mateix, també es podran presentar en la forma que estableix l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
3.3 Els drets d'examen seran de 1.500 pessetes, que s'ingressaran en el compte corrent Drets d'Examen. Universitat de València número 8796-3273-85-8560344811 o mitjançant transferència a aquest compte.
  
En el primer cas haurà de figurar en la sol·licitud el segell de l'esmentada entitat bancària; en el cas de haver realitzat el pagament per transferència, caldrà adjuntar a la sol·licitud la còpia del resguard corresponent.
  
No presentar l'acreditació del pagament determinarà l'exclusió de l'aspirant.
  
En cas d'utilitzar la forma de presentació que estableix l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, l'aspirant haurà d'acompanyar a la sol·licitud una còpia del resguard acreditatiu de la transferència.
  
3.4 Els aspirants que participen a la quota de discapacitats podran sol·licitar les mesures d'adaptació necessàries per a realitzar les proves en el imprès de sol·licitud (apartats 25, 26 i 27). També podran fer-ho constar els aspirants amb minusvalideses que opten pel torn general. En ambdues casos hauran de presentar juntament a la sol·licitud la certificació del grau de discapacitació efectuada per l'òrgan competent.
  
3.5 Si la convocatòria preveu la realització de proves d'idiomes, l'aspirant ha de fer constar la seua opció als apartats 30 i 31 de l'imprès de sol·licitud. Si no ho fa així, s'entendrà que renuncia a efectuar aquestes proves, sempre que siguen voluntàries i de mèrits.
  
3.6 Caldrà adjuntar a la sol·licitud una fotocòpia del document nacional d'identitat.
  
3.7 Els errors materials o de fets que s'hi observen es corregiran en qualsevol moment, d'ofici o a instància de l'interessat.
  
Quarta. Admissió d'aspirants
  
4.1 Una vegada expirat el termini de presentació d'instàncies, prèvia verificació del compliment de tots els requisits de participació assenyalats en aquesta convocatòria així com del pagament dels drets d'examen, el rector dictarà una resolució que es publicarà al DOGV i que contindrà la llista provisional d'admesos i exclosos de les proves.
  
4.2 En el termini de 10 dies hàbils, comptats des de l'endemà de la publicació de la llista provisional d'admesos i exclosos, els aspirants exclosos podran corregir el defecte que haja motivat la seua exclusió o presentar les al·legacions que consideren oportunes, tot això d'acord amb l'article 71 de la Llei 30/1992, de 26 de novembre. de Règim Jurídic de les Administracions Públiques i del Procedimient Administratiu Comú
  
4.3 Una vegada transcorregut el termini de 10 dies, esmenats els defectes i vistes les al·legacions que corresponguen, es dictarà una resolució, que contindrà els membres del tribunal, la llista definitiva d'admesos i exclosos, la data, el lloc i l'hora de realització i començament del primer exercici. Aquesta resolució haurà de estar publicada en el DOGV, al menys 1 mes abans del començament del exercici.
  
4.4 Seran causes d'exclusió, a més de les que s'indiquen en altres apartats d'aquestes bases:
  
- No signar la sol·licitud.
  
- No adjuntar la fotocòpia del document nacional d'identitat .
  
4.5 Serà causa d'exclusió de l'exercici de mèrits:
  
- No indicar l'idioma elegit per a realitzar l'exercici.
  
Cinquena. Desenvolupament de les proves selectives
  
5.1 Els exercicis tindran lloc a les dependències de la Universitat de València. El primer exercici es realitzarà al lloc, data i hora que indique la resolució del Rectorat d'aquesta Universitat en què s'aprove la llista definitiva d'admesos i exclosos de les proves.
  
5.2 L'ordre d'actuació dels opositors, si escau, s'establirà per sorteig efectuat per la Universitat de València.
  
5.3 Els aspirants es convocaran per a cada exercici en crida única, i en seran exclosos els qui no hi compareguen, excepte en els casos de força major, degudament justificats i lliurement considerats pel tribunal.
  
5.4 En cada exercici els aspirants hauran d'acreditar la seua personalitat exclusivament mitjançant la presentació del document nacional d'identitat , del passaport o del permís de conduir, juntament amb l'exemplar per a l'interessat de l'imprès de sol·licitud d'admissió a les proves.
  
No acomplir aquest requisit determinarà l'exclusió de les proves.
  
Les còpies o fotocòpies d'aquests documents no seran vàlides en cap cas.
  
Els membres del tribunal i el personal col·laborador d'aquest no permetran l'accés a les sales on es realitzen els exercicis a aquelles persones que no acomplisquen els requisits indicats ni a aquelles que hi compareguen després que haja acabat la crida dels aspirants convocats.
  
5.5 En finalitzar cadascuna de les proves, l'anunci de la celebració de la següent el farà públic el tribunal al local en què s'haja celebrat aquesta prova, així com en la Gerència d'aquesta Universitat i en la pagina web del Servei de Recursos Humans (PAS) que te la següent direcció: http://www.uv.es/~pas, amb una antelació mínima de 48 hores.
  
5.6 Si el tribunal prenguera coneixement en qualsevol moment del procés selectiu que alguna de les persones aspirants no acomplira tots els requisits exigits per la present convocatòria, després d'una audiència a l'interessat, l'exclourà i li comunicarà la inexactitud o les falsedats formulades en la sol·licitud d'admissió a les proves selectives.
  
Sisena. Publicitat de les llistes
  
6.1 Després de la realització de cadascuna de les proves, el tribunal anunciarà públicament als locals on s'hagen realitzat, a la Gerència d'aquesta Universitat i en la pagina web del Servei de Recursos Humans (PAS) que te la següent direcció http://www.uv.es/~pas la llista d'aspirants que les hagen aprovat.
  
6.2 Una vegada finalitzats totes les proves i la valoració de mèrits que integren el concurs oposició el tribunal farà pública en la Gerència de la Universitat, en els locals on s'hagen realitzat les proves i en la pagina web del Servei de Recursos Humans (PAS) que te la següent direcció: http://www.uv.es/~pas dos llistes corresponents una al torn general i l'altra a la quota de discapacitats, dels aspirants que els hagen aprovat, amb les puntuacions finals per ordre. Aquesta llista d'aspirants aprovats serà definitiva i contindrà només el mateix nombre d'aspirants que de vacants convocades.
  
6.3 Una vegada finalitzat el procés de selecció, es publicarà al DOGV per resolució del rector la llista definitiva d'aprovats, per ordre de puntuació.
  
Setena. Coneixements de valencià
  
7.1 Els qui aproven els exercicis selectius hauran d'acreditar el seu coneixement de valencià amb certificats, diplomes o títols expedits o homologats pel Servei de Normalització Lingüística d'aquesta universitat.
  
7.2 Els qui no acomplisquen el requisit anterior es comprometran a realitzar els oportuns cursos de formació i perfeccionament que s'organitzen a aquest efecte per adquirir en el termini de un any o en el temps que permeta la programació del Servei de Normalització Lingüística el nivell elemental de coneixement de la llengua.
  
Vuitena. Presentació de documents
  
8.1 En el termini de 20 dies hàbils, comptadors de l'endemà de la publicació al DOGV de les llistes d'aprovats, els aspirants proposats hauran de presentar al Servei de Recursos Humans (PAS) d'aquesta universitat els documents que segueixen:
  
a) Certificat de naixement expedit pel registre civil corresponent, o fotocòpia del document nacional d'identitat .
  
b) Fotocòpia compulsada del títol acadèmic exigible d'acord amb aquesta convocatòria.
  
c) Declaració de no haver estat separat mitjançant expedient disciplinari de cap administració o ocupació pública, com també de no estar inhabilitat penalment per a l'exercici de les funcions públiques.
  
d) Certificat mèdic acreditatiu de posseir les capacitats física i psíquica necessàries per a l'exercici de les funcions dels llocs de treball oferts. A aquest efecte, els reconeixements s'efectuaran a través dels serveis mèdics concertats per la Universitat de València.
  
e) Els aspirants amb alguna discapacitat hauran d'aportar un certificat de l'òrgan competent de la comunitat autònoma sobre la capacitat per dur a terme les tasques que corresponen als llocs de treball d'aquesta convocatòria.
  
8.2 Els aspirants que, tenint la condició de funcionaris de carrera o personal laboral fix d'aquesta universitat, hagen pres part en aquestes proves, quedaran exempts de justificar documentalment les condicions generals que ja haguessen acreditat per a nomenaments anteriors, tot i que n'hauran d'acreditar la resta.
  
8.3 Si no es presenta la documentació dins el termini indicat (excepte en els casos de força major) o hi ha falsedat de documents, això comportarà la invalidesa de les actuacions de l'aspirant i, respecte d'aquest, la nul·litat subsegüent dels actes del tribunal, sense perjudici de les responsabilitats en què haja pogut incórrer l'aspirant.
  
Novena. Nomenament de funcionari/ària
  
Una vegada transcorregut el termini de presentació de la documentació el rector dictarà una resolució que es publicarà al DOGV i que inclourà la llista d'aprovats, els quals seran nomenats funcionaris o funcionàries de carrera.
  
Deu. Tribunal
  
10.1 El tribunal qualificador d'aquestes proves és el que figura en l'annex IV d'aquesta convocatòria. El nom de les persones que l'integren es farà públic en la mateixa resolució en què es publique la llista definitiva d'admesos i exclosos.
  
10.2 El tribunal podrà nomenar col·laboradors, especialistes i ajudants, que estaran sempre sota la seua direcció i control directes.
  
10.3 Els membres del tribunal, així com els col·laboradors, especialistes i ajudants s'abstindran de participar en les activitats del tribunal quan estiguen en alguna de les circumstàncies previstes en els articles 28 i 29 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o en el cas que hagueren preparat opositors de proves selectives per al mateix cos i escala durant els cinc anys anteriors a la publicació d'aquesta convocatòria.
  
El president sol·licitarà als membres del tribunal una declaració expressa de no estar en les circumstàncies previstes en els articles citats.
  
10.4 Per convocatòria del president es constituirà el tribunal amb l'assistència almenys de la majoria reglamentària dels seus membres, titulars o suplents. En aquesta sessió el tribunal prendrà totes les decisions necessàries per a la correcta realització de les proves selectives.
  
Durant tot el procés selectiu el tribunal resoldrà tots els dubtes que puguen sorgir sobre l'aplicació d'aquestes normes i decidirà què fer en els casos que no estiguen previstos.
  
El procediment d'actuació del tribunal s'ajustarà en tot moment al que disposa la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
10.5 El tribunal alçarà acta de totes les sessions, tant de realització d'exercicis com de correcció i avaluació d'aquests, així com de deliberació dels assumptes de la seua competència.
  
En aquestes, i sense perjudici del que disposa l'article 27 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, s'exposaran concisament, encara que amb claredat suficient, la motivació de les seues decisions, que pel que fa a l'exercici de la seua competència tècnica, científica o professional per a avaluar als aspirants, serà suficient que estiga referida al compliment de les normes legals i reglamentàries.
  
10.6 El tribunal adoptarà les mesures necessàries perquè els aspirants amb minusvalideses tinguen les mateixes condiciones per a la realització dels exercicis que la resta de participants. Per a qui les sol·licite en la forma que indica la base 3.4, es faran les adaptacions possibles per temps i mitjans.
  
10.7 Per a les comunicacions i qualsevol problema que puga sorgir, el tribunal tindrà la seu en la Gerència de la Universitat de València.
  
10.8 Els membres del tribunal d'aquestes proves tindran la categoria que per a aquests casos determine la legislació vigent.
  
10.9 El tribunal no podrà aprovar ni declarar que ha aprovat els exercicis selectius un nombre d'aspirants superior al nombre de places convocades. Qualsevol proposta d'aprovat que contravinga el que s'ha establit serà nul·la de ple dret.
  
10.10 El president del tribunal adoptarà les mesures oportunes per garantir que els exercicis de la fase d'oposició siguen corregits sense coneixement de la identitat dels aspirants, en aquells exercicis que siga procedent.
  
Onze. Recursos
  
Contra aquesta resolució, que esgota la via administrativa, es pot interposar potestativament un recurs de reposició en el termini d'un mes a partir del dia següent a la seua publicació, davant del mateix òrgan que dictà la resolució, o un recurs contenciós administratiu davant dels òrgans de la jurisdicció contenciosa administrativa de la Comunitat Valenciana en el termini de dos mesos comptats des del dia següent a la seua publicació.
  
Contra les resolucions i actuacions del tribunal, i els actes de tràmit que impedeixen continuar el procediment, es podrà interposar un recurs d'alçada davant la autoritat que el va nomenar en el termini d'un mes. La resolució d'aquest recurs exhaureix la via administrativa, i per tant impossibilita la interposició potestativa del recurs de reposició, obrint la via contenciosa administrativa.
  
Així mateix, l'administració, si escau, podrà revisar les resolucions del tribunal, d'acord amb la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 25 de maig de 1999.- El vicerector d'Organització Administrativa, per delegació, (DOGV 26.02.1999): Lluís Guia i Marín.
  
ANNEX I
  
Sistema selectiu
  
El sistema de selecció dels aspirants serà el de concurs oposició lliure.
  
El procés selectiu constarà de dues fases: fase d'oposició i fase de concurs. En la fase de concurs solament es valoraran els aspirants que hagen superat la fase d'oposició.
  
La qualificació final del procés serà determinada per la suma de les puntuacions obtingudes en la fase d'oposició i en la de concurs.
  
A) Fase d'oposició:
  
Constarà de tres exercicis: dos d'obligatoris i eliminatoris i un de voluntari i de mèrits.
  
A.1 El primer exercici consistirà en un qüestionari de 100 preguntes amb quatre respostes alternatives, de les quals solament una serà la correcta, sobre el programa que figura a l'annex II d'aquesta convocatòria.
  
Per a la realització d'aquest exercici, es disposarà d'un temps màxim d'una hora. L'exercici es qualificarà de 0 a 10 punts, i per superar-lo caldrà haver obtingut 5 punts, com a mínim. Les respostes errònies penalitzaran d'acord amb la fórmula següent:
  
E
  
A - -----
  
 d-1
  
N = --------x 10
  
n
  
on:
  
N= nota resultant
  
A= nombre d'encerts
  
E= nombre d'errors
  
d= nombre d'opcions per pregunta
  
n= nombre de preguntes
  
Les respostes en blanc no penalitzen.
  
L'exercici tindrà un caràcter eliminatori, de manera que únicament podran passar al segon les persones que hi hagen obtingut 5 punts, com a mínim.
  
A.2 El segon exercici consistirà en una prova de caràcter informàtic, consistent en l'aplicació de coneixements sobre tractament de textos Word per a Windows, full de càlcul Excel i base de dades Acces.
  
El temps per a realitzar l'exercici el fixarà el tribunal una vegada decidides les característiques del mateix, les quals s'anunciaran en el moment de convocar amb prou temps.
  
Es valorarà de 0 a 10 punts, i per aprovar-lo hi caldrà haver obtingut 5 punts, com a mínim. La persona que no supere aquest exercici no podrà fer el voluntari i de mèrits.
  
A.3 Exercici voluntari i de mèrits
  
Consistirà en una prova de coneixement del valencià a nivell elemental, que constarà de dues parts:
  
A.3.1 Primera part: traducció al castellà d'un text en valencià, sense diccionari. Es valorarà de 0 a 1'5 punts.
  
A.3.2 Segona part: redacció d'un ofici, d'una memòria, d'una resolució etcètera, és a dir, d'un document de caràcter administratiu, a proposta del tribunal. Es valorarà de 0 a 1,5 punts.
  
Per obtenir puntuació en aquest exercici, caldrà no haver obtingut 0 punts en cap de les dues parts. La nota de l'exercici serà la suma de les que s'hagen obtingut en cada una de les parts.
  
El temps per a la realització d'ambdues parts, el fixarà el tribunal amb prou temps d'antelació.
  
Una vegada superats els dos exercicis obligatoris i el voluntari i de mèrits, la puntuació final de la fase d'oposició serà la resultant de la suma de les puntuacions obtingudes en cada un dels exercicis.
  
La fase d'oposició podrà ser superada per un nombre major d'aspirants que de places convocades. Una vegada haja finalitzat la fase, el tribunal farà pública la llista d'aspirants que l'han superada, als taulers d'anuncis de la Gerència, al lloc de realització de l'últim exercici obligatori i en la pagina web del Servei de Recursos Humans (PAS) que te la següent direcció http://www.uv.es/~pas, amb indicació de la puntuació obtinguda en la fase d'oposició.
  
Els aspirants que hagen superat la fase d'oposició disposaran d'un termini de 10 dies naturals, a partir de l'endemà de la publicació de les llistes d'aprovats en aquesta fase, per aportar la documentació acreditativa dels mèrits al·legats.
  
B) Fase de concurs
  
En aquesta fase, que solament serà aplicada a les persones que hagen superat la fase d'oposició, es valorarà fins a un màxim de 7 punts els mèrits següents, que caldrà posseir en la data de publicació d'aquesta convocatòria.
  
Experiència professional en qualsevol administració pública i en qualsevol situació de temporalitat (interí, laboral temporal, laboral eventual), en llocs de treball amb funcions d'auxiliar administratiu en relació amb el nivell del lloc ocupat, a raó de:
  
- Llocs de nivell 14 i superior: 0,20 punts per mes d'ocupació del lloc, fins a un màxim de 4,5 punts.
  
- Llocs de nivell inferior al 14: 0,10 punts per mes d'ocupació del lloc, fins a un màxim de 2,5 punts.
  
Una vegada valorats els mèrits d'acord amb els criteris assenyalats, el tribunal els farà públics de forma provisional, als taulers d'anuncis de Gerència i en la pàgina web del Servei de Recursos Humans (PAS) que te la següent direcció http://www.uv.es/~pas, es donarà un termini de deu dies perquè les persones interessades puguen al·legar les rectificacions oportuns a la fase de concurs.
  
L'ordre definitiu del procés selectiu vindrà donat per la suma de la puntuació obtinguda en la fase d'oposició i en la fase de concurs. En cas d'empat, l'ordre s'establirà d'acord amb els criteris següents:
  
1) La major puntuació en la fase d'oposició.
  
2) La major puntuació en el segon exercici de la fase d'oposició.
  
3) La major puntuació en el primer exercici de la fase d'oposició.
  
4) La major puntuació en la fase de concurs.
  
5) Si encara persisteix l'empat, es resoldrà mitjançant sorteig.
  
En cap cas la puntuació obtinguda en la fase de concurs podrà ser aplicada per superar els exercicis de la fase d'oposició.
  
Una vegada acabat el procés selectiu, el tribunal farà pública, als taulers d'anuncis de la Gerència de la Universitat i de la pàgina web del Servei de Recursos Humans (PAS) que te la següent direcció http://www.uv.es/~pas, la llista definitiva d'aspirants que l'hagen superat, per ordre de puntuació definitiva. Aquesta llista es confeccionarà amb la suma de les dues fases.
  
No es podrà declarar que han aprovat les proves selectives un nombre d'aspirants superior al de places convocades.
  
ANNEX II
  
Temari
  
1. La Constitució espanyola del 1978: característiques. Estructura i contingut. Drets i deures fonamentals, la seua garantia i suspensió. El Tribunal Constitucional. El Defensor del Poble. Reforma de la Constitució.
  
2. La Corona: funcions, successió i regència. Les Corts Generals: composició i funcions. Procediment d'elaboració i aprovació de les lleis. Els tractats internacionals.
  
3. El Govern i l'administració: Composició, funcions i potestats. Designació i remoció del govern i del seu president. El poder judicial: l'organització judicial espanyola.
  
4. La Comunitat Valenciana. L'Estatut d'Autonomia. Les institucions: les Corts valencianes, el president. El Consell.
  
5. La Unió Europea. Institucions: consell, comissió, parlament i tribunal de justícia.
  
6. El procediment administratiu: concepte i natura. Fases del procediment. Les persones interessades. Els recursos administratius. Natura i límits de la jurisdicció contenciosa administrativa.
  
7. Els contractes administratius: concepte i classes. Estudi dels seus elements. El seu compliment. La revisió de preus i altres alteracions contractuals. Incompliment dels contractes administratius.
  
8. El personal funcionari d'administració i serveis de la Universitat de València. La Llei de la Funció Pública de la Generalitat Valenciana: adquisició i pèrdua de la condició de funcionari, situacions administratives, accés, promoció i provisió de llocs de treball.
  
9. Drets i deures del personal funcionari d'administració i serveis de la Universitat de València. Retribucions i indemnitzacions. Incompatibilitats. Règim disciplinari. Personal laboral de la Universitat de València: II Conveni Col·lectiu de les Universitats Públiques de la Comunitat Valenciana.
  
10. El personal docent i investigador de les universitats públiques. Règim del professorat universitari: categories, selecció, drets i obligacions. Règim retributiu del personal docent universitari. Incompatibilitats.
  
11. El pressupost de la Generalitat Valenciana: característiques i estructura. Els crèdits pressupostaris. Despeses plurianuals. Anul·lació de romanents. Incorporació de crèdits. Crèdits extraordinaris. Acomptes de tresoreria. Crèdits ampliables. Transferència de crèdits.
  
12. Execució del pressupost: fases i documents comptables. El pagament: concepte i classificació. Acomptes de caixa fixa. Pagaments en ferm i per justificar.
  
13. La universitat com a servei públic. La Llei de Reforma Universitària i decrets de desplegament. L'autonomia universitària i els seus límits. Règim jurídic i estructura de les universitats públiques.
  
14. La Universitat de València. Natura, fins i estructura. Els Estatuts de la Universitat de València. Òrgans de govern unipersonals i col·legiats.
  
15. Normativa estatal i autonòmica amb relació als plans d'estudis universitaris. Titulacions, permanències i gestió de primer, segon i tercer cicle d'estudis universitaris. Convalidacions. Cursos de postgrau.
  
16. La investigació a la universitat. Tipus de finançament. Projectes, programes i contractes d'investigació, nacionals i internacionals. Atenció especial als programes de la Unió Europea.
  
ANNEX III
  
Oficines bancàries
  
Banc Mapfre - OP, carrer del General Elio, 2, 46991 València.
  
Banc Mapfre - El Grau, carrer de la Reina, 22, 46100 València.
  
Banc Mapfre - C/ Guillem de Castro, 66, 46833 València.
  
Banc Mapfre - Pg. de l'Albereda, 35, 46148 València.
  
Banc Mapfre - Av. Blasco Ibáñez, 2, 46178 Mislata.
  
Banc Mapfre - Av. del País Valencià, 106,46141 Torrent.
  
Banc Mapfre - C/ Benicanena, 55, 46663 Gandia.
  
Banc Mapfre - Av. Doctor Palos, 1, 46639 Sagunt
  
ANNEX IV
  
Tribunal qualificador
  
Titular
  
President: el rector o persona en qui delegue.
  
Vocals:
  
- Dos representants de la universitat designats pel rector, d'igual o superior grup de titulació.
  
- Un funcionari d'igual o superior grup, elegit per sorteig entre el PAS de la Universitat.
  
- Un funcionari d'una altra administració pública d'igual o superior grup, nomenat pel rector a proposta d'aquella.
  
- Un membre de la Comissió de PAS del mateix grup que les vacants que s'hagen de cobrir, designat per la comissió.
  
- Un membre de la Junta de Personal, amb veu i sense vot.
  
El vocal més jove amb veu i vot del tribunal, entre els que pertanyen a la comunitat universitària, serà el secretari del tribunal.
  
Tots els membres del tribunal amb veu i sense vot seran d'un grup igual o superior al de les places objecte d'aquesta convocatòria.